open-index/open-wikipedia-markdown huggingface dataset:
Λίλυ Σινγκ

Η **Λίλυ Σίνγκ** (Lilly Singh ([lɪli sɪŋɡʱ]) ) γεννημένη στις 26 Σεπτεμβρίου του 1988 στον Καναδά, γνωστή με το ψευδώνυμο **Superwoman** ("**IISuperwomanII**") στο YouTube, είναι Youtuber, vlogger και κωμικός. Από την αρχή του καναλιού της τον Οκτώβριο του 2010, τα video της έχουν πάνω από δύο δισεκατομμύρια προβολές και το κανάλι της έχει πάνω από 14 εκατομμύρια εγγραφές. Το 2016, βγήκε όγδοη στο *Forbes* list of World's Highest Paid YouTube Stars, επειδή τα κέρδη της από το Youtube το 2015 ανερχόταν στα 3 εκατομμύρια δολάρια. Η Λίλυ ήταν μέλος του YouTube Rewind 2014, του YouTube Rewind 2015 και του YouTube Rewind 2016. Έχει κερδίσει ένα MTV Fandom Award, ένα Streamy Award και δύο Teen Choice Awards μέχρι στιγμής στην καριέρα της. Το 2016 η Σινγκ σε συνεργασία με τη Smashbox κυκλοφόρησε ένα κόκκινο κραγιόν με το όνομα "Bawse". Επίσης κυκλοφόρησε και την πρώτη της ταινία " A Trip to Unicorn Island" Και στις 28 Μαρτίου 2017 κυκλοφόρησε στην αγορά το πρωτο της βιβλιο "How to be a Bawse"
## Βιογραφία
Η Λίλυ γεννήθηκε και μεγάλωσε στο Σκάρμπορο του Τορόντο και κατάγεται από το Παντζάμπ της Ινδίας. Οι γονείς της ακολουθούν την θρησκεία των Sikh (*[[Σιχισμός]]*). Η ίδια παρόλο που μεγάλωσε σύμφωνα με την παράδοση των Sikh, έχει αναφέρει πως δεν ακολουθεί κάποια συγκεκριμένη θρησκεία. 'Εχει μία μεγαλύτερη αδελφή ονόματι Τίνα η οποία έχει επίσης κανάλι στο Youtube. Σπούδασε ψυχολογία στο York University, από όπου αποφοίτησε το 2010. Το 2015 μετακόμισε στο Λος Άντζελες.

## Καριέρα
Τον Οκτώβριο του 2010 η Λίλυ ξεκίνησε το κανάλι της στο Youtube με το ψευδώνυμο IISuperwomanII. 'Εχει δηλώσει πως το όνομα προέκυψε από την παιδική της ηλικία και την ιδέα ότι είχε ένα αόρατο S στο στήθος της, το οποίο την έκανε να πιστεύει πως μπορεί να καταφέρει τα πάντα. Στα βίντεο της συχνά προβάλει την κουλτούρα των παντζάμπι και επίσης αναφέρεται στις καθημερινές συνήθειες όλων, με σατυρικό τρόπο. Επιπλέον, καταγράφει τις συναντήσεις της με διάφορους σταρς όπως  Shah Rukh Khaν, Priyanka Chopra, Madhuri Dixit, Rohit Shetty, Ariana Grande, Ed Sheeran, , Σελίνα Γκόμεζ, Alessia Cara, Debby Ryan, Arjun Kapoor, Nargis Fakhri, Varun Dhawan, Kareena Kapoor, Dwayne Johnson, Karan Brar, Drake , Zendaya, Winnie Harlow, Sabrina Carpenter Victoria Justice, Colleen Ballinger και πολλούς άλλους.

Τον Δεκέμβριο του 2011 η Λίλυ δημιούργησε ένα δεύτερο κανάλι (SuperwomanVlogs), στο οποίο ανεβάζει τις καθημερινές της δραστηριότητες.

## Παραπομπές


## Εξωτερικοί σύνδεσμοι
* 

Κατηγορία:Video bloggers
Κατηγορία:Αμφιφυλόφιλες γυναίκες ηθοποιοί
Κινστέρνα του Φωκά

Η **Κινστέρνα του Φωκά** ήταν κλειστή δεξαμενή νερού στην Βυζαντινή Κωνσταντινούπολη. Σήμερα δεν είναι γνωστό που βρίσκεται ακριβώς και ταυτίζεται είτε με την Κινστέρνα του Μοδέστρου, είτε με την Κινστέρνα του Πραιτωρίου. Παλαιότεροι περιηγητές όπως ο Δουκάγγιος την ταύτιζαν με την κινστέρνα του Φιλόξενου.

Η Κινστέρνα χτίστηκε στην XI Συνοικία της Κωνσταντινούπολης και θεωρείται μεταγενέστερη της Βασιλικής Κινστέρνας και της Κινστέρνας του Φιλόξενου. Αποτελούνταν από κίονες, άγνωστο πόσους, κορινθιακού ρυθμού που στήριζαν θόλους, ανά τέσσερις κίονες στήριζαν έναν θόλο. Διάφοροι ιστορικοί και περιηγητές που είδαν το μνημείο μέτρησαν τους κίονες που διασώζονταν, ο Πέτρος Γύλλιος μέτρησε 60, ο Κόμης Ανδρεώσσης 64 και ο Σεβαλιέ 80, ο Σκαρλάτος Βυζάντιος την ταυτίζει με διασωθέν μνημείο της εποχής του που μέτρησε δύο διασωθέντες κίονες. Όλοι οι κίονες ήταν κατασκευασμένοι από μάρμαρο και σε άνισες διαστάσεις. 

## Παραπομπές


## Πηγές
* Βυζάντιος, Σκαρλάτος Δ., 798-1878. Η Κωνσταντινούπολις /υπό Σκαρλάτου Δ. του Βυζαντίου συνδρομή φιλοτίμω του ευγενεστάτου άρχοντος Ποστελνίκου Σωτηρίου Καλλιάδου, ω και προσανατέθη, T. Γ', Αθήνησιν Ανδρέου Κορομηλά, 1869. ΚΑΛ 231757, 234349-50 ΜΟΑ 205

Κατηγορία:Κινστέρνες της Βυζαντινής Κωνσταντινούπολης
Φελίξ Γκουαταρί

Ο **Φελίξ Γκουαταρί** ( 1930-1992)  ήταν Γάλλος φιλόσοφος και ψυχίατρος. Συνεργάστηκε για πολλά χρόνια με τον Ζιλ Ντελέζ και έγραψαν μαζί τέσσερα βιβλία.

## Βιβλία στα ελληνικά
*1981 *Καπιταλισμός και σχιζοφρένεια*, (Γκουαταρί και Ντελέζ), Ράππας
*1986 *Από το κόκκινο στο πράσινο*, (Γκουαταρί και Νέγκρι), Εναλλακτικές Εκδόσεις	
*1990 *Η Μοριακή Επανάσταση*, Εναλλακτικές Εκδόσεις
*1991 *Οι τρεις οικολογίες*, Αλεξάνδρεια
*1998 *Κάφκα*, (Γκουαταρί και Ντελέζ), Καστανιώτης		
*2003 *Το αίσθημα της ευτυχίας γίνεται ανατρεπτικό όταν είναι συλλογικό*, Ελευθεριακή Κουλτούρα
*2004 *Τι είναι φιλοσοφία;*, Καλέντης
*2008 *Μικροπολιτικές*, (Γκουαταρί και Σ. Ρόλνικ), Ελευθεριακή Κουλτούρα
*2012 *65 όνειρα του Φραντς Κάφκα*, Πατάκης
*2015 *Για τον καπιταλισμό και την επιθυμία*, (Γκουαταρί και Ντελέζ), Ελευθεριακή Κουλτούρα
*2015 *Από τη Λέρο στη Λα Μπορντ*, Κουκκίδα
*2016 *Καπιταλισμός και σχιζοφρενεια*, (Γκουαταρί και Ντελέζ), Πλέθρον
## Στην Ελλάδα
Τον Απρίλιο του 2015 πραγματοποιήθηκε στο Πάντειο Πανεπιστήμιο συνέδριο με θέμα τον Φελίξ Γκουαταρί και τον Ζιλ Ντελέζ.
## Παραπομπές


Κατηγορία:Φιλόσοφοι του 20ού αιώνα
Κατηγορία:Γάλλοι φιλόσοφοι
Κατηγορία:Γάλλοι ψυχίατροι
Κατηγορία:Μεταμοντέρνα θεωρία
Τζέμινι 10

Το **Τζέμινι 10** (επίσημα *Gemini X*) ήταν μία επανδρωμένη διαστημική πτήση του προγράμματος Τζέμινι της NASA, που πραγματοποιήθηκε το 1966.

Το Τζέμινι 10 εκτοξεύθηκε στις 18 Ιουλίου του 1966 από το Διαστημικό Κέντρο Κένεντι με πλήρωμα τους Τζον Γιανγκ και Μάικλ Κόλινς. Η αποστολή αυτή έσπασε μία σειρά διαστημικών ρεκόρ, μετά την απολύτως επιτυχημένη σύνδεση του διαστημοπλοίου με το μη επανδρωμένο Ατζίνα στον αέρα. Το τελευταίο είχε εκτοξευτεί 98 λεπτά νωρίτερα και τον εγκατέλειψαν σε μία απόσταση 400 χιλιομέτρων από τη Γη. Η αποστολή επέστρεψε στο Δυτικό Ατλαντικό έπειτα από 43 περιστροφές γύρω από τη Γη.

## Παραπομπές


10
Κατηγορία:Διαστημικές αποστολές το 1966
Μανόλης Καρέλλης

Ο  **Μανόλης Καρέλλης** (1932 - 27 Φεβρουαρίου 2014) ήταν Έλληνας δημοσιογράφος και πολιτικός, που υπηρέτησε ως Δήμαρχος Ηρακλείου Κρήτης (1975-1989) και ως ευρωβουλευτής από το 1993 έως το 1994. Υπήρξε ο μακροβιότερος δήμαρχος Ηρακλείου, υπηρετώντας επί 14 έτη.

## Βιογραφία
### Πρώτα χρόνια και αντίσταση
Γεννημένος στο Ηράκλειο, ο Καρέλλης σπούδασε νομικά. Εργάστηκε ως δημοσιογράφος.
Το 1961 εξέδωσε την ημερήσια εφημερίδα "Η Αλλαγή" και έξι χρόνια μετά εξαναγκάστηκε να διακόψει την έκδοσή της, λόγω της χούντας των συνταγματαρχών. Την περίοδο της χούντας  (οπότε φυλακίστηκε για την αντιδικτατορική του δράση) ήταν μέλος του ΠΑΚ και μεταπολιτευτικά του ΠΑΣΟΚ.

## Σταδιοδρομία
Η θητεία του στην Τοπική Αυτοδιοίκηση ξεκίνησε το 1964, όταν εξελέγη δημοτικός σύμβουλος με δήμαρχο τον Ανδρέα Καλοκαιρινό. Στις δημοτικές εκλογές του 1975 εξελέγη Δήμαρχος Ηρακλείου από τον πρώτο γύρο και επανεξελέγη το 1978 (με 56,5% από τον πρώτο γύρο), το 1982 (με 53,45% από τον πρώτο γύρο) και το 1986 (στον δεύτερο γύρο με 53,84%). Ανάμεσα στα άλλα, ήταν ο άνθρωπος που θεσμοθέτησε τον "Πολιτιστικό Αύγουστο", εμπνεύστηκε και οργάνωσε το Φεστιβάλ Ηρακλείου, που διοργανώνεται στο Κηποθέατρο Νίκος Καζαντζάκης. Κατά την περίοδο της δημαρχίας του ανεγέρθηκε το δημοτικό κτίριο επί της οδού Ανδρόγεω. Το 1989 αντικαταστάθηκε ως δήμαρχος από τον Κώστα Κληρονόμο.

Υπήρξε πρόεδρος της ΤΕΔΚ Ηρακλείου και αντιπρόεδρος της ΚΕΔΚΕ το δεύτερο μισό της δεκαετίας του '70.

Για μικρό χρονικό διάστημα υπηρέτησε και ως ευρωβουλευτής, το 1993-94, σε αντικατάσταση του Γιώργου Ρωμαίου.

## Θάνατος
Ο Μανόλης Καρέλης απεβίωσε το 2014, έπειτα από καρδιακό επεισόδιο, στο πανεπιστημιακό νοσοκομείο του Ηρακλείου.

## Εξωτερικοί σύνδεσμοι
*Αίθουσα της Ανδρόγεω θα λέγεται… Μανώλης Καρέλλης, Creta Post, 13-2-2016.

## Παραπομπές


Κατηγορία:Δήμαρχοι Ηρακλείου
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Τζέμινι 12

Το **Τζέμινι 12** (επίσημα *Gemini XII*) ήταν μία επανδρωμένη διαστημική πτήση του προγράμματος Τζέμινι της NASA, που πραγματοποιήθηκε το 1966.

Το Τζέμινι 12 εκτοξεύθηκε στις 11 Νοεμβρίου του 1966 με πλήρωμα τους αστροναύτες Τζέιμς Λόβελ και Μπαζ Όλντριν και ήταν το τελευταίο επιτυχημένο διαστημικό "ραντεβού", πριν από το μεγάλο ταξίδι για τη Σελήνη. Στην τελευταία πτήση του προγράμματος, το Τζέμινι 12 συνδέθηκε και πάλι με το πυραυλικό σύστημα Ατζίνα, κλείνοντας έτσι θριαμβευτικά το πρόγραμμα Τζέμινι. Επιπλέον, οι αστροναύτες είχαν την ευκαιρία να φωτογραφίσουν την ηλιακή έκλειψη. Επίσης, ο Μπαζ Ολντριν γύρισε την κάμερα προς το μέρος του έχοντας για φόντο τη Γη, όπως αυτή φαίνεται από το Διάστημα, τραβώντας την πρώτη διαστημική "σέλφι". 

Έπειτα από 59 περιστροφές γύρω από τη Γη, οι θριαμβευτές του Τζέμινι 12 επέστρεψαν στις 16 Νοεμβρίου στο Διαστημικό Κέντρο Κένεντι, μετά τον τερματισμό της τετραήμερης πτήσεώς τους στο Διάστημα, η οποία έδωσε στις Ηνωμένες Πολιτείες Αμερικής το προβάδισμα έναντι της Ρωσίας για την κατάκτηση της Σελήνης. Ο Αμερικανός πρόεδρος Λίντον Τζόνσον δήλωσε: "*Αι Ηνωμέναι Πολιτείαι δύνανται να είναι υπερήφανοι εκ του γεγονότος ότι κατά την διάρκειαν των τελευταίων μηνών επέτυχον επανειλημμένως να αποστείλουν δύο άνδρας εις το Διάστημα, εντός των πλέον τελειοτέρων θαλαμίσκων του Διαστήματος, και να επαναφέρουν αυτούς εις την Γην σώους και αβλαβείς*".

## Παραπομπές


12
Κατηγορία:Διαστημικές αποστολές το 1966
Νινγκσιά

Η **Νινγκσιά** (κινεζικά: 宁夏, επίσημα: *Αυτόνομη Περιοχή Νινγκσιά Χούι*) είναι μια από τις 31 επαρχίες της Λαϊκής Δημοκρατίας της Κίνας και επίσης μια από τις 5 αυτόνομες περιοχές της. Συνορεύει βόρεια με την Εσωτερική Μογγολία, ανατολικά με το Σαανσί, και δυτικά με το Γκανσού. Μέχρι το 1958 ήταν μέρος της πολιτείας Γκανσού, και αποσχίστηκε από αυτήν για να γίνει η αυτόνομη περιοχή της φυλής Χούι.Η έκταση της είναι 66.400 τετραγωνικά χιλιόμετρα. Πρωτεύουσα είναι το Γιντσουάν.

## Διοικητικές περιοχές
Η Νινγκσιά διαιρείται σε 5 νομούς (όλοι πόλεις νομαρχιακού επιπέδου).

 

## Παραπομπές


## Εξωτερικοί σύνδεσμοι
* 

Κατηγορία:Αυτόνομες περιοχές της Λαϊκής Δημοκρατίας της Κίνας
Κινστέρνα του Μωκίου

Η **κινστέρνα του Μωκίου** (τουρκικά: *Altımermer Çukurbostanı*) ήταν η μεγαλύτερη ακάλυπτη δεξαμενή νερού η οποία υπήρχε στην πόλη της Κωνσταντινούπολης. Βρίσκεται στην κορυφή του 7ου λόφου της πόλης με θέα προς την Προποντίδα.

## Ιστορία
Σύμφωνα με τις ιστορικές περιγραφές της συλλογής κειμένων του 10ου/11ου αιώνα, Πάτρια Κωνσταντινουπόλεως, η κατασκευή της δεξαμενής έγινε υπό τον αυτοκράτορα Αναστάσιο Α´ (491&ndash;518). Η ονομασία προέκυψε από την σε κοντινή απόσταση εκκλησία του Αγίου Μωκίου στα νοτιοδυτικά της δεξαμενής. Βρίσκεται έξω από τα τείχη του Κωνσταντίνου τα οποία αποτελούσαν την αρχική οχύρωση της πόλης, και κτίστηκε με σκοπό την παροχή νερού στις νέες περιοχές που κατασκευάζονταν στην πόλη μεταξύ των τειχών του Κωνσταντίνου του 4ου αιώνα και των τειχών του Θεοδοσίου κατά τον 5ο αιώνα. Μετά την άλωση της Κωνσταντινούπολης το 1453 από τους Οθωμανούς,  ο περιηγητής του 16ου αιώνα, Πέτρος Γύλλιος, παρατηρώντας την δεξαμενή το 1540 ανέφερε πως ήταν άδεια. Κατά την οθωμανική περίοδο, η κατασκευή ονομάζονταν *Τσουκουρμποστάν* (*Çukurbostan, κύλος κήπος)* κάτι που πιθανώς μαρτυρά πως η δεξαμενή χρησιμοποιούνταν ως κήπος λαχανικών. Από το 2014 η περιοχή έχει χρήση εκπαιδευτικού πάρκου (*Fındıkzade Eğitim parkı*) στην περιοχή Φατίχ.

## Περιγραφή
Η δεξαμενή έχει ορθογώνιο σχήμα με 170 μέτρα μάκρος και 147 μέτρα εύρος, και καλύπτει μια περιοχή 25.000 τετραγωνικών μέτρων, κάτι που την καθιστά την μεγαλύτερη ακάλυπτη δεξαμενή που κτίστηκα ποτέ στην Κωνσταντινούπολη. Το μέσο βάθος της είναι άγνωστο καθώς είναι εν μέρει γεμισμένη με χώμα, αλλά εκτιμάται πως κυμαίνεται από 10 έως 15 μέτρα.  Η δεξαμενή θα μπορούσε να χωρέσει περίπου  0,260–0,370 εκατομμύρια κυβικά μέτρα νερού, και οι τοίχοι της είχαν πάχος 6 μέτρων και εν μέρει διασώζονται, έχοντας κατασκευαστεί με στρώσεις τούβλων και πέτρας,όπως και η κινστέρνα του Αετίου και η κινστέρνα του Άσπαρος στην πόλη.

## Παραπομπές


## Πηγές

*
*
*
*
*

Κατηγορία:Κινστέρνες της Βυζαντινής Κωνσταντινούπολης
Αναστάσιος Θεοφάνης

Ο **Αναστάσιος Θεοφάνης** (απ. 1814) ήταν Έλληνας έμπορος και ευεργέτης που έζησε κατά τον 18ο και 19ο αιώνα.

## Βιογραφία
Ο Θεοφάνης γεννήθηκε στην Πρέβεζα και προερχόταν από φτωχή οικογένεια. Σε νεαρή ηλικία μετανάστευσε στην Ρωσική Αυτοκρατορία όπου εγκαταστάθηκε στη Μόσχα και ασχολήθηκε με το εμπόριο καταφέρνοντας να δημιουργήσει σημαντική περιουσία. Αργότερα με δικά του έξοδα δημιουργήθηκε το 1803 στη γενέτειρά του η Θεοφάνειος Σχολή, η οποία αποτέλεσε το πρώτο σχολείο της πόλης. Λίγο πριν πεθάνει, τον Νοέμβριο του 1814, όρισε μέσω της διαθήκης του ως κληροδότημα ένα σημαντικό χρηματικό ποσό στο αυτοκρατορικό ορφανοτροφείο με τους τόκους του να δίνονται για την εύρυθμη λειτουργία της σχολής που ο ίδιος ίδρυσε στην Πρέβεζα. Παράλληλα μέσω της ίδιας διαθήκης παραχώρησε διάφορα ποσά στη μονή Ιβήρων του Αγίου Όρους αλλά και σε ενορίες της ιδιαίτερης πατρίδας του.

Απεβίωσε το 1814 στη Ρωσία. Γιος του ήταν ο επίσης έμπορος και ευεργέτης Γεώργιος Θεοφάνης.

## Βλέπε επίσης
* Θεοφάνειος σχολή

## Παραπομπές


Κατηγορία:Έλληνες ευεργέτες
Κατηγορία:Έλληνες επιχειρηματίες
Κινστέρνα του Φιλοξένου

Η **κινστέρνα του Φιλοξένου** (τουρκικά: *Binbirdirek Sarnici*), είναι υπόγεια δεξαμενή στην Κωνσταντινούπολη η οποία βρίσκεται μεταξύ του Φόρου του Κωνσταντίνου και του Ιπποδρόμου στην περιοχή Σουλταναχμέτ. Έχουν εκτελεστεί εργασίες συντήρησης και είναι προσβάσιμη ως τουριστικό αξιοθέατο. Πρόκειται για τη μεγαλύτερη δεξαμενή στην πόλη μετά τη Βασιλική κινστέρνα και την ακάλυπτη κινστέρνα του Μωκίου.

## Ιστορικό
Η δεξαμενή κατασκευάστηκε κάτω από το παλάτι του Αντιόχου τον 5ο αιώνα, και διαθέτει επιφάνεια 3.640 τετραγωνικών μέτρων, αποθηκεύοντας 40.000 κυβικά μέτρα νερού.Αποτελείται από έναν μεγάλο υποστηλωμένο θάλαμο 224 στηλών με θόλους. Η τουρκική ονομασία αντικατοπτρίζει τον μεγάλο αριθμό των στηλών καθώς η λέξη *Binbirdirek* σημαίνει «1001 κολώνες». 

Οι στήλες φτάνουν σε ύψος 12,4 μέτρων και είναι κατασκευασμένες από μάρμαρο από το νησί της Προκοννήσου, ενώ κάθε στήλη αποτελείται από 2 μικρότερες κολώνες οι οποίες ενώνονται με έναν μαρμάρινο δακτύλιο. Το έδαφος της δεξαμενής ενισχύθηκε επιπρόσθετα ώστε μόνο τα τμήματα της άνω στήλης και ένα μικρό τμήμα της κάτω να είναι ορατά. Οι περισσότερες στήλες διαθέτουν τεκτονικά σύμβολα των κατασκευαστών τους. 

Η δεξαμενή ανακατασκευάστηκε από τον Ιουστινιανό Α´ κατά τον 6ο αιώνα, μετά την καταστροφή του παλατιού του Αντιόχου από πυρκαγιά το 475. Μετά την άλωση της Κωνσταντινούπολης το 1453 από τους Οθωμανούς, η δεξαμενή σταμάτησε να χρησιμοποιείται και ξεχάστηκε, έως την κατασκευή του παλατιού του Φαζίλ Πασά στην ίδια τοποθεσία τον 17ο αιώνα.

## Παραπομπές


## Πηγές
* Alexander Kazhdan (éd.), *The Oxford Dictionary of Byzantium*, 3 vols., Oxford University Press, 1991 (ISBN 0-19-504652-8), *s. v.* Constantinople, Monuments of : Cisterns, vol. 1, 518-519 ;
* 

## Εξωτερικοί σύνδεσμοι
*Travelogues.gr - Με το βλέμμα των περιηγητών: Τόποι - Μνημεία - Άνθρωποι - Νοτιοανατολική Ευρώπη - Ανατολική Μεσόγειος - Ελλάδα - Μικρά Ασία - Νότιος Ιταλία, 15ος - 20ός αιώνας

Κατηγορία:Κινστέρνες της Βυζαντινής Κωνσταντινούπολης
Απόντες

Οι ***Απόντες*** είναι ελληνική δραματική ταινία του 1996, σε σκηνοθεσία του Νίκου Γραμματικού. Το σενάριο το έγραψε ο σκηνοθέτης σε συνεργασία με τον συγγραφέα και σεναριογράφο Νίκο Παναγιωτόπουλο.**

## Υπόθεση

Έξι παιδικοί φίλοι από τη Σαλαμίνα συναντιούνται σποραδικά στο διάστημα από το Ευρωμπάσκετ του 1987 μέχρι το Μουντιάλ του 1994. Μέσα σε αυτήν την επταετία η ζωή τους εξελίσσεται και η σχέση τους περνά στάδια. Βλέπουμε τις διαφορετικές τους κοσμοθεωρήσεις, τις ιδεολογικές τους διαφωνίες, τους καβγάδες, τις σχέσεις τους με τις γυναίκες, τους διαφορετικούς επαγγελματικούς δρόμους, την απόσταση που τους χωρίζει και τη φθίνουσα πορεία της φιλίας τους. Ταυτόχρονα με την ιστορία των έξι φίλων, βλέπουμε και τις σημαντικές αλλαγές που συμβαίνουν στο εγχώριο και παγκόσμιο επίπεδο εκείνη την περίοδο.

## Διανομή

## Βραβεία/Διακρίσεις
Η ταινία απέσπασε 4 βραβεία στο Φεστιβάλ Κινηματογράφου Θεσσαλονίκης το 1996 (καλύτερης ταινίας μεγάλου μήκους, σκηνοθεσίας, σεναρίου και β’ ανδρικού ρόλου). Επίσης, πήρε το βραβείο καλύτερης ταινίας από την Πανελλήνια Ένωση Κριτικών Κινηματογράφου και από τα Κρατικά Βραβεία Ποιότητας ΥΠΠΟ.

## Παραπομπές


## Εξωτερικοί σύνδεσμοι

* Απόντες στο IMDb

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1996
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Τάκης Παπαβασιλείου

Ο **Δημήτριος (Τάκης) Παπαβασιλείου** (Πολυδάμειο Φαρσάλων, 1945 - Λάρισα, 28 Φεβρουαρίου 2012), του Κωνσταντίνου,  ήταν Έλληνας εκπαιδευτικός και πολιτικός, ο οποίος υπηρέτησε ως βουλευτής Λάρισας από το 1994 ως το 1995.

## Βιογραφία
Σπούδασε οικονομικά στο ΑΠΘ και έκανε μεταπτυχιακές σπουδές στο ίδιο πανεπιστήμιο. Ξεκίνησε να διδάσκει Οικονομικές Επιστήμες στο ΤΕΙ της Λάρισας το 1977 ως έκτακτος και επτά χρόνια μετά άρχισε να διδάσκει στο τμήμα λογιστικής ως μόνιμος καθηγητής. Ασχολήθηκε με την πολιτική και κατά την πρώτη κυβέρνηση του ΠΑΣΟΚ διορίστηκε περιφερειάρχης Θεσσαλίας και Ανατολικής Μακεδονίας και Θράκης.
Εξελέγη βουλευτής Λάρισας με το ΠΑΣΟΚ στις 31 Δεκεμβρίου 1994 σε αντικατάσταση του Ιωάννη Φλώρου, που έγινε Νομάρχης Λάρισας. Στις 13 Δεκεμβρίου 1995 αντικαταστάθηκε στην έδρα του από τον Ιωάννη Καραμπάτσα.
Όταν πέθανε, έπειτα από δωδεκαήμερη νοσηλεία στο πανεπιστημιακό νοσοκομείο, το 2012, δίδασκε ως αναπληρωτής καθηγητής στο ΤΕΙ της Λάρισας.

Ο Παπαβασιλείου άφησε και συγγραφικό (επιστημονικό) έργο.

## Παραπομπές


Κατηγορία:Έλληνες εκπαιδευτικοί
Κατηγορία:Βουλευτές Λάρισας
Κατηγορία:Βουλευτές εκλεγμένοι με το ΠΑΣΟΚ
Πέτρος Γύλλιος

thumb|upright=1|Έκδοση του 1535 της μετάφρασης του Αιλιανού
thumb|upright=1|Έκδοση του 1565 της μετάφρασης του Αιλιανού

Ο **Πέτρος Γύλλιος** (λατινικά: *Petrus Gyllius*, γαλλικά: *Pierre Gilles*, 1490–1555) ήταν Γάλλος περιηγητής, τοπογράφος και μεταφραστής.

## Ιστορικό
Γεννήθηκε στο Αλμπί της νότιας Γαλλίας, και μεγαλώνοντας ταξίδεψε και μελέτησε τα έθιμα των λαών της Μεσογείου και της Ανατολής. Κατά τα ταξίδια του αυτά βρέθηκε στην Κωνσταντινούπολη κατά το διάστημα 1544 με 1547 ως  απεσταλμένος του βασιλιά της Γαλλίας Φραγκίσκου Α´  για την ανακάλυψη και μελέτη αρχαίων χειρογράφων. Κατά τη διαμονή του εκεί ανακάλυψε ένα χειρόγραφο του γεωγραφικού έργου του Διονύσιου του Βυζάντιου από τον 2ο αιώνα μ.Χ., του οποίου το κείμενο μετάφρασε στα λατινικά, ενώ κατά το ίδιο διάστημα συνέταξε και μια τοπογραφική μελέτη της πόλης καθώς και μια περιγραφή του Βοσπόρου. Ανάμεσα στις άλλες μεταφράσεις του ήταν και αυτές του 1533 από τα κείμενα του Κλαύδιου Αιλιανού. 

Πέθανε στη Ρώμη προσβεβλημένος από ελονοσία.

## Εργογραφία
* 1533 (μετάφραση) : *Ex Aeliani Historia per Petrum Gyllium latini facti, itemque ex Porphyrio, Heliodoro, Oppiano, tum eodem Gyllio luculentis accessionibus aucti libri XVI de vi et natura animalium; eiusdem Gyllii liber unus de gallicis et latinis nominibus piscium*. Lugduni: apud Sebastianum Gryphium 
* 1561 : *De Bosphoro Thracio libri III*. Lugduni: apud Gulielmum Rouillium 
* 1561 : *De Constantinopoleos topographia libri IV*. Lugduni: apud Gulielmum Rouillium 
* 1565 (μετάφραση) : *Aeliani De historia animalium libri XVII quos ... Petrus Gillius vertit, unà cum nova elephantorum descriptione; item Demetrii De cura accipitrum, et de cura et medicina canum, eodem Petro Gillio interprete*. Lugduni: apud Gulielmum Rovillium 
* 1565 : "Elephanti nova descriptio" 

## Παραπομπές

## Σχετική βιβλιογραφία
* 
* 
* 
* 
* 

Κατηγορία:Γάλλοι περιηγητές
Κατηγορία:Γάλλοι μεταφραστές
Ιωάννης Βουκυκλάκης

Ο **Ιωάννης Βουκυκλάκης** (και Βουκικλάκις, 1882 - 3 Σεπτεμβρίου 1938), του Νικολάου και της Πουλούδης,  ήταν Έλληνας δικηγόρος, λογογράφος και ποιητής από τη Νεάπολη Λασιθίου.

## Βιογραφία
Την περίοδο της Κρητικής Πολιτείας εξελέγη βουλευτής και ήταν μάλιστα ο νεότερος σε ηλικία από τους πολιτευτές της Κρήτης εκείνης της περιόδου.
Στη συνέχεια, διορίστηκε νομάρχης και υπηρέτησε στην Αργολιδοκορινθία, την Εύβοια και το Ιόνιο. Διατέλεσε πρόεδρος του Δικηγορικού Συλλόγου της Κρήτης και τιμήθηκε με το Σταυρό του Σωτήρος.

Απεβίωσε σε ηλικία 56 ετών στην Αθήνα και κηδεύτηκε στις 4 Σεπτεμβρίου 1938 από το Πρώτο Νεκροταφείο. Ήταν παντρεμένος με την Ελένη Βουκυκλάκη και είχαν τρεις κόρες.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Νομάρχες Αργολίδας και Κορινθίας
Κατηγορία:Νομάρχες Ευβοίας
Κατηγορία:Τάγμα του Σωτήρος
Μαρτύριο (αρχιτεκτονική)

[μικρογραφία|Το εσωτερικό της [Ροτόντα του Αγίου Στεφάνου|Ροτόντας του Αγίου Στεφάνου στην Ρώμη.]]
Το **μαρτύριο** είναι θρησκευτικό κτήριο χτισμένο σε τοποθεσία σχετιζόμενη με την Χριστιανική Πίστη, είτε σε σχέση ένα γεγονός στην ζωή ή τα πάθη του Χριστού, είτε φιλοξενώντας τον τάφο κάποιου μάρτυρα. Δεν είχε εξαρχής κάποιον συγκεκριμένο αρχιτεκτονικό σχεδιασμό, ωστόσο συχνά υιοθετούσε το αρχιτεκτονικό πρότυπο των παγανιστικών μαυσωλείων, με κεντραρισμένο και συμμετρικό σχεδιασμό.

Χαρακτηριστικότερο παράδειγμα του συγκεκριμένου τύπου θρησκευτικού κτιρίου είναι ο Πανάγιος Τάφος στα Ιεροσόλυμα.
Είναι δυνατό να συνδυαστεί, σε ορισμένες περιπτώσεις, με βασιλικό σχεδιασμό, όπως στην περίπτωση της Βασιλικής του Αγίου Πέτρου στην Ρώμη.

## Παραπομπές


## Πηγές
*  

## Εξωτερικοί σύνδεσμοι
* 

Κατηγορία:Χριστιανική αρχιτεκτονική
Κατηγορία:Παλαιοχριστιανική αρχιτεκτονική
Εμμανουήλ Κοκκίνης

Ο **Εμμανουήλ Κοκκίνης** (Ανώπολη Πεδιάδος, 1826 - Κεντρί Ιεράπετρας, 28 Φεβρουαρίου 1897) ήταν Κρητικός οπλαρχηγός.

## Βιογραφία
Καταγόταν από την Ανώπολη Πεδιάδας.

Την περίοδο 1866 - 1897 ήταν οπλαρχηγός Μιραμπέλλου. Έλαβε μέρος σε όλες τις επαναστάσεις της ίδιας περιόδου. Ήταν αρχηγός της επανάστασης στο Λασίθι και το 1877 συνελήφθη από τους Τούρκους και υποβλήθηκε σε βασανιστήρια. Τελικά απελευθερώθηκε έπειτα από διαπραγματεύσεις με τον Κωστάκη Αδοσίδη Πασά.

Ο Κοκκίνης τραυματίστηκε σοβαρά από βολή του ιταλικού θωρηκτού "Λάουρα" τον Φεβρουάριο του 1897 όταν έγινε η επίθεση εναντίον της Ιεράπετρας και τη στιγμή που ο ίδιος αποπειράθηκε να υψώσει την ελληνική σημαία πάνω σε ένα ρήγμα του τείχους της Ιεράπετρας, που είχαν ανοίξει τα πυροβόλα.

Υπέκυψε στα τραύματά του στο Κεντρί, όπου είχε μεταφερθεί, βαριά τραυματισμένος.

## Παραπομπές


Κατηγορία:Κρητικοί οπλαρχηγοί
Ζαχαρίας Χατζηϊωάννου

Ο **Ζαχαρίας Χατζηϊωάννου**  (1911 - 18 Φεβρουαρίου 1981), του Ιωάννη, ήταν Έλληνας δικηγόρος και πολιτικός, ο οποίος υπηρέτησε ως βουλευτής Πέλλας. Ήταν παντρεμένος με τη Μαρία και είχαν παιδιά.

## Σταδιοδρομία
Σπούδασε νομικά και εργάστηκε ως δικηγόρος. Εξελέγη για πρώτη φορά βουλευτής Πέλλας με την ΕΠΕΚ στις 26 Νοεμβρίου 1950, μετά τον θάνατο του βουλευτή Γρηγορίου Τηλικίδη.

Απεβίωσε σε ηλικία 70 ετών στις 18 Φεβρουαρίου 1981 και κηδεύτηκε την επομένη από τον ναό της Υψώσεως του Τιμίου Σταυρού στην Καλή της Σκύδρας.

## Παραπομπές


Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Πέλλας
Μαγιάλ ΙΙ

[thumb|right|225px|Το Μαγιάλ απεικονισμένο από το [Διαστημικό Τηλεσκόπιο Χαμπλ]]
Το **Μαγιάλ ΙΙ** (Mayall II), γνωστό και ως **NGC-224-G1**, **SKHB 1**, **GSC 2788:2139**, **HBK 0-1**, **M31GC J003247+393440** ή **Σμήνος της Ανδρομέδας** είναι σφαιρωτό σμήνος αστέρων, το απόλυτα λαμπρότερο της Τοπικής Ομάδας γαλαξιών, που περιφέρεται γύρω από τον M31, τον Μέγα Γαλαξία της Ανδρομέδας. Η απόστασή του από τη Γη εκτιμάται σε 2,52 εκατομμύρια έτη φωτός.

Το Μαγιάλ ΙΙ, που ταυτοποιήθηκε ως πιθανό σφαιρωτό σμήνος για πρώτη φορά από τους Νίκολας Μαγιάλ και Ο.Τζ.`Εγκεν το 1953, απέχει 130.000 έτη φωτός από το κέντρο του Μ31 και έχει φαινόμενο μέγεθος (όπως φαίνεται από τη Γη) 13,7. Η μάζα του εκτιμάται στο διπλάσιο αυτής του Ωμέγα Κενταύρου, του μεγαλύτερου σφαιρωτού σμήνους του Γαλαξία μας. Πιθανολογείται ότι το Μαγιάλ ΙΙ φιλοξενεί μία κεντρική μαύρη τρύπα ενδιάμεσης μάζας (20 χιλιάδες φορές τη μάζα του Ήλιου, M⊙).

Εξαιτίας της μεγάλης ποικιλίας μεταλλικότητας που εμφανίζουν οι διάφοροι αστέρες του σμήνους, κάτι που υποδεικνύει πολλές διαφορετικές γενεές αστέρων και μία σταδιακή δημιουργία για το σμήνος, αρκετοί επιστήμονες υποψιάζονται ότι δεν αποτελεί γνήσιο σφαιρωτό σμήνος, αλλά τον γαλαξιακό πυρήνα που απέμεινε από κάποιον νάνο γαλαξία ο οποίος ενσωματώθηκε στον Μέγα Γαλαξία της Ανδρομέδας.

## Δείτε επίσης
* Μεσιέ 54
* Ωμέγα Κενταύρου
* Αντικείμενο του Μαγιάλ (Arp 148)

## Παραπομπές


## Εξωτερικοί σύνδεσμοι
* «Το σύστημα σφαιρωτών σμηνών του Μ31» *Astrophysical Journal*, τόμος 370, σσ. 495-504 (Απρίλιος 1991)
* Η δημοσίευση της ταυτοποιήσεως του Μαγιάλ ΙΙ ως σφαιρωτού σμήνους, *Publications of the Astronomical Society of the Pacific*, τόμος 65, νο. 382, σσ. 24-29 (1953)
* «Αναζήτηση σφαιρωτών σμηνών στον Μ31» *Astronomical Journal*, τόμος 82, σσ. 947-953 (Δεκέμβριος 1977)
* Πληροφορίες για ερασιτέχνες αστρονόμους στο NightSkyInfo.com

Μαγιαλ II
Κατηγορία:Γαλαξίας της Ανδρομέδας
Κατηγορία:Ανδρομέδα (αστερισμός)
Παλαμαϊκή Σχολή

**Παλαμαϊκή Σχολή** (ή και **Παλαμαία Σχολή**) ονομαζόταν η σχολή που ίδρυσε στο Μεσολόγγι ο λόγιος Παναγιώτης Παλαμάς το 1760. Ο Παλαμάς έμεινε διευθυντής της σχολής, από την ίδρυσή της, μέχρι το θάνατό του το 1802, με μια διακοπή της λειτουργίας της κατά τη διάρκεια των Ορλωφικών. Κατά τα Ορλωφικά, το 1770, το Μεσολόγγι συμμετείχε στην εξέγερση και ο Παναγιώτης Παλαμάς κατέφυγε στη Ζάκυνθο, από την οποία επέστρεψε μετά την υπογραφή της συνθήκης Κιουτσούκ-Καϊναρτζή το 1774, φτιάχνοντας τη σχολή σε νέο χώρο. Η σχολή αναφερόταν ως «κοινοσυντήρητος», ως «κοινοσυντήρητο ίδρυμα». Τον διαδέχθηκε στη διεύθυνση της σχολή ο γιος του Γρηγόριος Παλαμάς, οπότε μετονομάστηκε σε **Μεσολογγίτις Ακαδημία**. Η σχολή συνέχισε να λειτουργεί ακόμη και κατά τα πρώτα  χρόνια της ελληνικής επανάστασης, μέχρι το 1825, όταν έπεσε το Μεσολόγγι στους Τούρκους. Λειτούργησε ξανά το 1829 όταν την επανίδρυσε ο Ιωάννης Καποδίστριας.

Με τη μορφή Γυμνασίου, ενταγμένου στο εκπαιδευτικό σύστημα του ελληνικού κράτους, λειτουργεί από το 1846

Το 1930/32, το κτίριο της σχολής χτίστηκε από τον αρχιτέκτονα Περικλή Γεωργακόπουλο, στο πλαίσιο ανοικοδόμησης σχολείων από το υπουργείο Παιδείας. Το κτίριο αυτό, στην οδό Δεληγκιρτή (στο οικοδομικό τετράγωνο Δεληγκιρτή, Αθαν. Ραζή, Κύπρου, Κωστή Παλαμά) στο οποίο στεγάζεται σήμερα ως 1ο Γυμνάσιο Μεσολογγίου, κρίθηκε το 2010 ως διατηρητέο από το Κεντρικό Συμβούλιο Νεωτέρων Μνημείων του Υπουργείου Πολιτισμού.

## Αναφορές


Κατηγορία:Ελληνικά σχολεία κατά την Τουρκοκρατία
Κατηγορία:Μεσολόγγι
Αντώνιος Μπαρότσης

Ο **Αντώνιος Μπαρότσης** (1916 - 4 Οκτωβρίου 1985), του Νικολάου και της Καλλιρρόης, ήταν Έλληνας δικηγόρος και πολιτικός. Υπηρέτησε ως βουλευτής Κυκλάδων για αρκετά χρόνια.

## Πολιτική σταδιοδρομία
Καταγόταν από τη Νάξο και συγκεκριμένα το χωριό Ακαδήμοι. 
Σπούδασε νομικά στην Αθήνα και ήταν κτηματίας, ενώ ασχολήθηκε από το 1933 με γεωργικές επιχειρήσεις. Άσκησε μετά τη δικηγορία. Ανέλαβε στη Νάξο την υπεράσπιση εξορίστων αξιωματικών.Εξελέγη για πρώτη φορά με τη Δημοκρατική Ένωση (ΦΙ.Δ.Ε.) το 1956 και επανεξελέγη με το Κόμμα Φιλελευθέρων το 1958 και με την Ένωση Κέντρου το 1961, το 1963 και το 1964.

Πέθανε το 1985 και η κηδεία του έγινε στις 5 Οκτωβρίου από τον μητροπολιτικό ναό Νάξου. Με τη σύζυγό του, Ειρήνη Χωριανοπούλου, απέκτησαν έναν γιο, το Νίκο.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Τζουλιάνα ντι Κολλάλτο

Η **Τζουλιάνα ντι Κολλάλτο** (Κολλάλτο (Σουζεγκάνα), π. 1186 - Βενετία, 1η Σεπτεμβρίου 1262) ήταν Ιταλίδα μοναχή, η οποία μακαριοποιήθηκε από τον Πάπα Βενέδικτο ΙΔ΄.

## Βιογραφία
Ήταν κόρη του Ραμπάλντο ΣΤ΄ ντι Κολλάλτο, κόμη του Τρεβίζο και της Τζιοβάννα, γόνου της κομητειακής οικογένειας των Σαντ'Άντζελο της Μάντοβα, ενώ γεννήθηκε στο κάστρο της οικογένειας Κολλάλτο.

Φόρεσε τα μοναστικά ράσα σε νεαρή ηλικία, ενώ συνάντησε την Μπεατρίτσε Α΄ ντ'Έστε στο μοναστήρι των Βενεδικτίνων της Σάντα Μαργκερίτα στο όρος Σαλαρόλα (Καλαόνε). Στην συνέχεια μετεγκαταστάθηκε στη νήσο της Τζουντέκκα στην Βενετίας, όπου και έκτισε εκ νέου την εκκλησία του Σαν Κατάλντο μαζί με το γειτνιάζον μοναστήρι της, του οποίου και έγινε ηγούμενη. Αποβιώσασα το 1262, ετάφη εντός του κοιμητηρίου της εκκλησίας. Το 1822, το σώμα της μεταφέρθηκε στην Εκκλησία της Αγίας Ευφημίας στην Βενετία, όπου και ευρίσκεται έως σήμερα.

## Παραπομπές


## Εξωτερικός Σύνδεσμος
* 

Κατηγορία:Ιταλοί μοναχοί
Κατηγορία:Μακάριοι της Ρωμαιοκαθολικής Εκκλησίας
Αγία Ευφημία (βυζαντινές εκκλησίες)

Η **Αγία Ευφημία** είναι η ονομασία δύο βυζαντινών εκκλησιών.

Η πρώτη ανεγέρθηκε στην διάρκεια του 4ου αιώνα επάνω από το μνήμα της ομώνυμης Αγίας στα περίχωρα της Χαλκηδόνας: επρόκειτο για βασιλική συνδεδεμένη με ένα κυκλικού σχήματος *[[Martyrium (αρχιτεκτονική)|Martyrium]]*, όπου διατηρείτο το σώμα της Αγίας εντός μιας αργυρής σαρκοφάγου. Το λείψανο ήταν γνωστό για το αίμα που ανάβλυζε με τρόπο θαυματουργό από αυτό, γεγονός το οποίο επαναλαμβανόταν σε ετήσια βάση: το αίμα αυτό, το οποίο συγκεντρωνόταν, μοιραζόταν σε γυάλινα φιαλίδια.

Ήταν εντός της συγκεκριμένος εκκλησίας που διεξήχθη η Σύνοδος της Χαλκηδόνας το 451.

Το 471, ο Βυζαντινός Αυτοκράτορας Λέων Α΄, επηρεαζόμενος από δύο αντίπαλες μεταξύ τους πολιτικές παρατάξεις της αυλής του, σχεδίασε την δολοφονία του Άσπαρ, του magister militum του. Ο Άσπαρ και οι υιοί του, Αρνταμπούρ, Πατρίκιος και Ερμενερίκος, μετέβησαν στον θέατρο όπου γιουχαΐστηκαν από το εξαγριωμένο πλήθος χωρίς ο αυτοκράτορας να παρέμβει. Εμπρός στην βιαιότητα του πλήθους, κατέφυγαν στην Χαλκηδόνα και την εκκλησία της Αγίας Ευφημίας. Ο επίσκοπος Κωνσταντινουπόλεως και ο αυτοκράτορας τους έπεισαν να εξέλθουν, υποσχόμενοί τους την σωματική τους ακεραιότητα. Ωστόσο, ο Άσπαρ και ο Αρνταμπούρ φονεύθηκαν λίγη ώρα αργότερα.

Η εκκλησία αργότερα καταστράφηκε από τις περσικές επιδρομές, οι οποίες έλαβαν χώρα κατά την περίοδο βασιλείας του Ηρακλείου (το 615 ή το 626).

Τα λείψανα της Αγίας μεταφέρθηκαν, τότε, στην Κωνσταντινούπολη εντός της μεγάλης, εξαγωνικού σχήματος, αιθούσης του Παλατιού του Αντίοχου, το οποίο και γειτνίαζε με το βόρειο τμήμα του ιπποδρόμου: το κτίριο, με την ευκαιρία εκείνη, μετετράπη σε εκκλησία η οποία έμεινε γνωστή με την ονομασία *Ἁγία Εὐφημία ἐν τῷ Ἱπποδρόμῳ*.

Κατά την περίοδο της Εικονομαχίας, ο Κωνσταντίνος Ε΄ βεβήλωσε την εκκλησία και διέταξε να πεταχτούν τα λείψανα της Αγίας στην θάλασσα. Ως από θαύμα, τα λείψανα διατηρήθηκαν, ενώ κατά την περίοδο βασιλείας της Ειρήνης, επανήλθαν εντός της ανακαινισμένης εκκλησίας.

Η εκκλησία επέζησε έως και το τέλος της Βυζαντινής Αυτοκρατορίας, ενώ την περίοδο μεταξύ 1280-1290 διακοσμήθηκε με σειρά τοιχογραφιών οι οποίες απεικόνιζαν τον βίο της Αγίας.

Ήταν οι αρχαιολογικές ανασκαφές, οι οποίες έλαβαν χώρα στην Αγία Ευφημία το 1942 και την περίοδο μεταξύ 1950-1952, οι οποίες αποκάλυψαν την ύπαρξη του Παλατιού του Αντίοχου.

## Βιβλιογραφία
* , vol. 2, 747, *s. v.* Euphemia, Church of Saint.
* , 122-123.
* H. Belting, *Die Euphemia-Kirche am Hippodrom zu Istanbul und ihre Fresken*, Berlin, 1966.

## Παραπομπές


Ευθυμια
Ευθυμια
Foo Fighters

Οι **Foo Fighters** είναι αμερικανικό rock μουσικό συγκρότημα που δημιουργήθηκε το 1995 στις ΗΠΑ από τον κιθαρίστα-πρώην ντράμερ του γκραντζ συγκροτήματος Nirvana, Ντέιβ Γκρολ, ο οποίος ήταν επηρεασμένος από την μουσική των πριν ένα χρόνο διαλυμένων Nirvana, αλλά και γενικά από την hard και εναλλακτική rock σκηνή. Το συγκρότημα έχει κάνει πάρα πολλές πωλήσεις άλμπουμ παγκοσμίως, ενώ θεωρείται ως πατέρας του ποστ γκραντζ.

Κατηγορία:Συγκροτήματα της εναλλακτικής ροκ
Κατηγορία:Νικητές Kerrang! Awards
Κατηγορία:Νικητές NME Awards
Κατηγορία:Hard rock συγκροτήματα από Ουάσινγκτον (πολιτεία)
Κατηγορία:Μουσικά συγκροτήματα από το Σιάτλ
Ευάγγελος Δενδρινός

Ο **Ευάγγελος Δενδρινός** (1910 - 13 Σεπτεμβρίου 2002), του Σπυρίδωνα, ήταν Έλληνας πολιτικός. 

## Βιογραφία
Καταγόταν από το Αργοστόλι.

Στις εκλογές του 1950 εξελέγη για πρώτη φορά βουλευτής Κεφαλληνίας με το Δημοκρατικόν Σοσιαλιστικόν Κόμμα και επανεξελέγη το 1951 με το Κόμμα Φιλελευθέρων , το 1961 με την Ένωση Κέντρου καθώς και το 1963 και 1964 με το ίδιο κόμμα. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965.

Στην κυβέρνηση Νόβα ήταν υφυπουργός  Συγκοινωνιών από τις 16 Ιουλίου 1965 ως τις 4 Αυγούστου του ίδιου χρόνου και στην κυβέρνηση Στεφανόπουλου υπηρέτησε ξανά στην ίδια θέση από τις 5 Οκτωβρίου 1965 ως τις 22 Δεκεμβρίου 1966. 

Στην ιδιαίτερη πατρίδα του υπηρέτησε και ως δήμαρχος το 1955-1956 και το 1959.

Μετά την πτώση της χούντας πολιτεύτηκε ξανά, χωρίς να πετύχει να εκλεγεί βουλευτής, με την Εθνική Παράταξη (1977 και το 1981 με τοπικό συνδυασμό στην ιδιαίτερη πατρίδα του.  Υπήρξε υποψήφιος δήμαρχος Αργοστολίου στις δημοτικές εκλογές του Οκτωβρίου 1982 με την στήριξη της Ν.Δ. και έλαβε 37,98% στον πρώτο γύρο και 44,99% στον δεύτερο γύρο χωρίς να εκλεγεί. 

Πέθανε σε ηλικία 92 ετών στις 13 Σεπτεμβρίου 2002. Κηδεύτηκε στις 16 Σεπτεμβρίου από τον ιερό ναό Αγίου Λαζάρου του Πρώτου Νεκροταφείου Αθηνών.

Ήταν παντρεμένος με την Ευγενία.

## Παραπομπές


Κατηγορία:Έλληνες υφυπουργοί Συγκοινωνιών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Κεφαλληνίας
Κατηγορία:Δήμαρχοι ελληνικών πόλεων
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Κατηγορία:Αργοστόλι
Πρωτάθλημα πετοσφαίρισης Α1 εθνικής κατηγορίας γυναικών 2015-2016

Το πρωτάθλημα Ελλάδας βόλεϊ A1 γυναικών της περιόδου 2015–16, ήταν το 26ο με την ονομασία *Α1 Γυναικών* και το 34ο Εθνικό πρωτάθλημα. Διεξήχθη από την ΕΟΠΕ με τη συμμετοχή δώδεκα ομάδων σε δύο φάσεις. Η πρώτη φάση ήταν η κανονική περίοδος, από όπου οι τέσσερις πρώτες προκρίθηκαν στη δεύτερη φάση, τα πλέι οφ, και διεκδίκησαν τον τίτλο της πρωταθλήτριας Ελλάδος, ενώ οι τρεις τελευταίες υποβιβάστηκαν στην Α2 Εθνική. Το πρωτάθλημα ξεκίνησε στις 17 Οκτωβρίου. Πρωταθλητής αναδείχθηκε ο Ολυμπιακός για τέταρτη φορά στην ιστορία του, επικρατώντας στον τελικό με 3–0 νίκες κόντρα στον Α.Ο. Θήρας, έχοντας το πλεονέκτημα έδρας. Η Κατερίνα Γιώτα του Ολυμπιακού, μετά τη λήξη του τελικού, αναδείχθηκε MVP του πρωταθλήματος.

## Ομάδες

Οι ομάδες της σεζόν 2015–16:

## Κανονική Περίοδος
### Βαθμολογία

Πηγή: A1 Βόλεϋ Γυναικών

### Αποτελέσματα

## Play off
Οι ομάδες που καταλαμβάνουν τις θέσεις 1 έως 4 στην κανονική περίοδο συμμετέχουν στα Play off για τις θέσεις 1−4. Στους ημιτελικούς ο 1ος και ο 2ος της κανονικής περιόδου αντιμετωπίζουν με πλεονέκτημα έδρας τον 4ο και τον 3ο αντίστοιχα. Οι σειρές κρίνονται στις 2 νίκες. Ο πρώτος αγώνας γίνεται στην έδρα της ομάδας με την καλύτερη κατάταξη στην κανονική περίοδο, ο δεύτερος στην έδρα της ομάδας με την χαμηλότερη θέση, και ο τρίτος (αν χρειαστεί) διεξάγεται ξανά στην έδρα της ομάδας με την καλύτερη κατάταξη. Οι δύο νικητές προκρίνονται στον τελικό, ο οποίος κρίνεται στις 3 νίκες με τους αγώνες να διεξάγονται εναλλάξ στις έδρες των ομάδων, με τον πρώτο να διεξάγεται στην έδρα του βαθμολογικά ανώτερου. Οι δύο ηττημένες ομάδες αγωνίζονται σε μικρό τελικό, ο οποίος κρίνεται στις 2 νίκες, για την κατάληψη της 3ης θέσης στη τελική κατάταξη. Οι αγώνες διεξάγονται με τον ίδιο τρόπο διεξαγωγής των αγώνων του τελικού.

### Ημιτελικοί
#### (1) ''<u>Ολυμπιακός</u>'' – (4) Πανναξιακός (2–0)

#### (2) Παναθηναϊκός – (3) ''<u>Α.Ο. Θήρας</u>'' (1–2)

### Μικρός τελικός
#### (2) ''<u>Παναθηναϊκός</u>'' – (4) Πανναξιακός (2–0)

### Τελικός
#### (1) ''<u>Ολυμπιακός</u>'' – (3) Α.Ο. Θήρας (3–0)

## Τελική κατάταξη

## Δείτε ακόμα
*Πρωτάθλημα Volleyleague ανδρών 2015-16

## Παραπομπές


## Εξωτερικοί σύνδεσμοι - Πηγές
* Επίσημος ιστότοπος της ΕΟΠΕ
* Βαθμολογία 
* Πρόγραμμα - Αποτελέσματα 
* Οι ομάδες 
* Ημιτελικοί 
* Μικρός τελικός
* Τελικός 
* Ευρωπαϊκές Συμμετοχές



2015 2016
Α1 Γυναικων
Α1 Γυναικων
Ιερεία

Η **Ιερεία** ή **Ηρία** ήταν, κατά την βυζαντινή περίοδο τοποθεσία στα προάστια της Κωνσταντινούπολης, επί των ασιατικών ακτών της Θάλασσας του Μαρμαρά, σε σχετικά κοντινή απόσταση από το άνοιγμα του Βοσπόρου, η οποία φιλοξενούσε μία από τις σημαντικότερες αυτοκρατορικές κατοικίες, το παλάτι της Ιερείας. Η συγκεκριμένη τοποθεσία αντιστοιχεί στη σημερινή χερσόνησο του Φενέρμπαχτσε (παλαιότερα Φαναράκι), στα νοτιοανατολικά του Καντικιόι (η αρχαία Χαλκηδόνα).

Ο Προκόπιος ο Καισαρεύς αναφέρει στο έργο του *Περί Κτισμάτων* πως ο Ιουστινιανός ανήγειρε στην συγκεκριμένη τοποθεσία εκκλησία αφιερωμένη στην Παναγία, καθώς και ένα παλάτι πλαισιωμένο από ένα λιμάνι. Ο Ηράκλειος διέμεινε εκεί σε αρκετές περιπτώσεις, μεταξύ άλλων το 611 και προς το 636. Το παλάτι έμεινε κυρίως γνωστό για την διεξαγωγή, εντός αυτού, της πρώτης εικονομαχικής συνόδου το 754.

Το παλάτι εξακολούθησε να χρησιμοποιείται από τους αυτοκράτορες έως και το 1203: ο Βασίλειος Α΄ προχώρησε στην προσθήκη ενός παρεκκλησίου αφιερωμένου στον Προφήτη Ηλία, ενώ ο Κωνσταντίνος Ζ΄ πραγματοποίησε, επίσης, σειρά εργασιών.

## Παραπομπές


## Πηγές
* , vol. 2, 929, s. v. Hieria.

Κατηγορία:Συνοικίες της Βυζαντινής Κωνσταντινούπολης
Ζικίδεβα

Η **Ζικίδεβα** ήταν ρωμαϊκή και πρότερη βυζαντινή πόλη, της οποίας η ταυτοποίηση εξετάζεται με τον χρονολογούμενο από την ύστερη αρχαιότητα οικισμό που ανασκάφηκε στην κορυφή του λόφου του Τσάρεβετς, πλησίον της σύγχρονης πόλης του Βελίκο Τίρνοβο στην βόρεια Βουλγαρία. 

## Παραπομπές


## Πηγή
*  

Κατηγορία:Αρχαιολογικοί τόποι στη Βουλγαρία
Εργατικό Κόμμα (Σλοβακία)

Το **Εργατικό Κόμμα** () ήταν πολιτικό κόμμα της Σλοβακίας κατά την περίοδο που ακολούθησε του Β΄ Παγκοσμίου Πολέμου. Το κόμμα ιδρύθηκε το 1946 από Σοσιαλδημοκράτες, οι οποίοι αρνούνταν την συνεργασία με το Κομμουνιστικό Κόμμα.

## Παραπομπές


Κατηγορία:Σλοβακικά πολιτικά κόμματα
Αχιλλέας Λιακόπουλος

Ο **Αχιλλέας Λιακόπουλος** (1927 - 1990), του Γεωργίου, ήταν Έλληνας δικηγόρος και πολιτικός. Υπηρέτησε ως βουλευτής. 

## Βιογραφία
Στις εκλογές του 1964 εξελέγη βουλευτής Δράμας με την Ένωση Κέντρου. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965.. Ο Λιακόπουλος στην κυβέρνηση Τσιριμώκου (20 Αυγούστου 1965-17 Σεπτεμβρίου 1965) ήταν υφυπουργός Δημοσίων Έργων, θέση στην οποία υπηρέτησε και στην κυβέρνηση Στεφανόπουλου από τις 5 Οκτωβρίου 1965 ως τις 9 Νοεμβρίου 1966, και στη συνέχεια έγινε υφυπουργός Συντονισμού στην ίδια κυβέρνηση από τις 10 Νοεμβρίου 1966 ως τις 22 Δεκεμβρίου του ίδιου χρόνου. 

Μεταδικτατορικά πολιτεύτηκε ξανά με την Εθνική Παράταξη το 1977, χωρίς επιτυχία. 

Πέθανε σε ηλικία 64 ετών στο εξωτερικό το 1990.

## Παραπομπές


Κατηγορία:Έλληνες υφυπουργοί Δημοσίων Έργων
Κατηγορία:Έλληνες υφυπουργοί Συντονισμού
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Δράμας
Αεροδρόμιο Πηγής

Το **Αεροδρόμιο Πηγής** υπήρξε στρατιωτικό αεροδρόμιο, που λειτούργησε τον Απρίλιο του 1941, ανατολικά του Ρεθύμνου, κοντά στο χωριό Πηγή και αποτέλεσε στρατηγικό στόχο των Γερμανών κατά τη Μάχη της Κρήτης. Η υπόθεση χωροθέτησης αεροδρομίου στο Ρέθυμνο τοποθετείται το 1934 με διερεύνηση τοποθεσιών στα Μυσίρια και στον Πηγιανό Κάμπο. Λίγο πριν τον 2ο Παγκόσμιο Πόλεμο οι Αγγλοι έπεισαν τους κατοίκους να παραχωρήσουν γη για να κατασκευαστεί στρατιωτικό αεροδρόμιο. Η κατασκευή πραγαματοποιήθηκε με  απαίτηση δέσμευσης γης γύρω από το αεροδρόμιο με καμία μορφή δέσμευσης για τα μελλοντικά του σχέδια. Δέν είχε γίνει απαλλοτρίωση των εκτάσεων γης.

Το αεροδρόμιο στοχοποίησε ο Γερμανικός στρατός το 1941. όταν οι Γερμανοί αποφάσισαν να εισβάλλουν στην Κρήτη από τον αέρα με την μεγάλη επιχείρηση «Ερμής» ή Operation Mercury. Οι Γερμανοί ήθελαν να καταλάβουν το αεροδρόμιο-Πηγής Ρεθύμνου γιατί κάτι τέτοιο θα τους εξασφάλιζε τη δυνατότητα να προσγειωθούν τα αεροσκάφη τους στην Κρήτη και να αποβιβάσουν στρατό, βαρέα όπλα και οχήματα.

Οι υπερασπιστές του αεροδρομίου κατέρριψαν περίπου 9 αεροσκάφη με τα πολυβόλα τους. Το ύψωμα Α στο διπλανό Λόφο έχει μείνει στην ιστορία λόγω των πληγμάτων που κατάφεραν στους Γερμανούς από το σημείο αυτό οι υπερασπιστές του αεροδρομίου. Μεταπολεμικά, το αεροδρόμιο εγκαταλείφθηκε. Επιστράφηκε η δέσμευση της γης γύρω από το αεροδρόμιο στους ιδιοκτήτες. Κάποιο τμήμα του χρησιμοποιήθηκε από τα αεροπλάνα ψεκασμών μέχρι την κατασκευή του ΒΟΑΚ.

Επίσης επί Γερμανικής Κατοχής λειτούργησε εμπορικό αεροδρόμιο στους Αρμένους.

Μετεμφυλιακά, το 1952, ανακινήθηκε θέμα αεροδρομίου στον Λατζιμά.

Το 1965 εξετάσθηκε από το ΝΑΤΟ η δημιουργία εκπαιδευτικού πυραυλικού κέντρου στον Λατζιμά σε συνδυασμό με πολιτικό αεροδρόμιο.

Στις 23 Ιουλίου 1987 το νομαρχιακό συμβούλιο Ρεθύμνου, με απόφαση του, πρότεινε ένταξη στο ΜΟΠ Κρήτης, του αεροδρομίου Ρεθύμνου, με 800 εκατομμύρια δραχμές στην περιοχή "Λατζιμάς" και με τη συνδρομή του τότε βουλευτή Ρεθύμνου και διατελέσαντος υφυπουργού Δημοσίων Έργων, Γεωργίου Περράκη. Τελικά, το έργο δεν εκτελέστηκε, λόγω της μη αποδέσμευσης των απαραίτητων εκτάσεων για τον αεροσταθμό, μέσω απαλλοτριώσεων.

Υπήρξε και πρόταση για κατασκευή τουριστικού αεροδρομίου στον Ψηλορείτη.

## Παραπομπές


## Πηγές
* αεροδρόμιο Ρεθύμνου ιστοσελίδα Νικολάου Νίνου τέως δημοτικού συμβούλου Ρεθύμνου
* Το Βοηθητικό Αεροδρόμιο ΠΗΓΗΣ του Μαρίνου Γαλανάκη
* τοποθεσία αεροδρομίου Πηγής έναντι ξενοδοχείου White Palace τέως El Greco

Πηγης
Σφαγή της Δράκειας

250px|μικρογραφία|δεξιά|Το μνημείο των 115 εκτελεσθέντων από τον Γερμανικό Στρατό Κατοχής στο χωριό Δράκεια του Πηλίου.
Η **Σφαγή της Δράκειας** ήταν η μαζική εκτέλεση 115 αμάχων ανδρών από στρατιώτες των SS στο χωριό Δράκεια του Πηλίου στις 18 Δεκεμβρίου 1943. Οι περισσότεροι εκτελεσθέντες ήταν κάτοικοι της Δράκειας, αλλά μεταξύ αυτών δολοφονήθηκαν και οκτώ αγωγιάτες από το Σέσκλο Μαγνησίας, που έτυχε να βρίσκονται στη Δράκεια  για να ανταλλάξουν δημητριακά με μήλα. Η επιχείρηση αυτή ήταν αντίποινα των Ναζί για τον θάνατο δύο Γερμανών στρατιωτών σε ενέδρα ανταρτών του ΕΑΜ στη θέση Αλυκόπετρα, ΒΔ της Δράκειας, την προηγούμενη ημέρα.

Μία αγρυπνία εις μνήμη των νεκρών λαμβάνει χώρα στην περιοχή σε ετήσια βάση, συχνά με την παρουσία μελών της Βουλής και της Ελληνικής Κυβέρνησης. Για το έγκλημα των Ναζί, δεν έγινε ποτέ καμία δίκη και η Κυβέρνηση της Γερμανίας ουδέποτε αποζημίωσε τις οικογένειες των θυμάτων.

Η Κυβέρνηση της Ελλάδας έχει χαρακτηρίσει την Δράκεια ως «*μαρτυρικό χωριό*» με το Προεδρικό Διάταγμα υπ' αριθμ. 99 τού 2000.

## Παραπομπές


Δρακεια
Οργκεγιέζ ντε Αράνκ

Η **Οργκεγιέζ ντε Αράνκ** (αποβιώσασα προς το 1175), υπήρξε Πριγκίπισσα της Αντιόχειας.  
ημού
Νυμφεύθηκε το 1169 τον Βοημούνδο Γ΄ πρίγκιπα της Αντιόχειας, με τον οποίον και απέκτησε:  
* τον Ραϊμόνδο Δ΄, Κόμη της Τρίπολης, αποβιώσαντα το 1199,
* τον Βοημούνδο Δ΄ της Αντιόχειας, Κόμη της Τρίπολης και Πρίγκιπα της Αντιόχειας.

Το Αράνκ ήταν ένα από τα φέουδα του Πριγκιπάτου της Αντιόχειας. Η ίδια ήταν κόρη ενός ηγεμόνα του Αράνκ, ωστόσο καμία περαιτέρω πληροφορία δεν είναι γνωστή για την οικογένειά της.

## Παραπομπές


Κατηγορία:Πριγκιπάτο της Αντιόχειας
Πλαιζάνς ντυ Ζιμπελέ

Η **Πλαιζάνς ντυ [[Βύβλος|Ζιμπελέ]]** ή **Πλακεντία Εμπριάκο** (αποβιώσασα το 1217), ήταν κόρη του Ούγκο Γ΄ Εμπριάκο, Ηγεμόνα του Ζιμπελέ και της Στεφανί ντε Μιγί.  

Νυμφεύθηκε τον Βοημούνδο Δ΄, Πρίγκιπα της Αντιόχειας και Κόμη της Τρίπολης με τον οποίον και απέκτησε:
* τον Ραϊμόνδο, βαΐλο της Αντιόχειας, γεννηθέντα το 1195 και αποβιώσαντα στην Τορτόζα το 1213,
* τον Βοημούνδο Ε΄ (αποβιώσαντα το 1252), Πρίγκιπα της Αντιόχειας,
* τον Φίλιππο (αποβιώσαντα το 1226), Αρμένιο Βασιλέα της Κιλικίας,
* τον Ερρίκο (αποβιώσαντα το 1272), πρόγονο των Βασιλέων της Κύπρου.

## Παραπομπές


Κατηγορία:Πριγκιπάτο της Αντιόχειας
Εχίνος (Ακαρνανία)

Ο **Εχίνος** ήταν αρχαία ελληνική πόλη της περιοχής της Ακαρνανίας.

## Παραπομπές


Κατηγορία:Αρχαία Ακαρνανία
Κατηγορία:Πόλεις της αρχαίας Ηπείρου
Βασταρέας

Ο **Βασταρέας** (4ος αιώνας π.Χ.), ήταν αρχαίας Βασιλέας της Θράκης, ο οποίος είναι μόνον γνωστός από ένα σπάνιο νόμισμα, το οποίο και φέρει το όνομά του. Ενδεχομένως να ήταν Παίονας.

## Παραπομπές


Κατηγορία:Αρχαίοι Παίονες
Μάλχος ο Καρχηδόνιος

Ο **Μάλχος** ήταν Καρχηδόνιος στρατηγός. Προς το 550 π.Χ., περίπου, νίκησε τους Έλληνες της Σικελίας, ενώ, προς το 545 π.Χ., ηγήθηκε ισχυρού στρατεύματος, τον οποίον ο ιστορικός της αρχαιότητας, Ιουστίνος, υπολόγιζε στους  άνδρες, στη Σαρδηνία, ωστόσο ηττήθηκε από τις δυνάμεις των τοπικών πληθυσμών.

## Δείτε επίσης
* Ιστορία της Σαρδηνίας
* Ιστορία της Καρχηδόνας

## Εξωτερικοί Σύνδεσμοι
* ENRICO ACQUARO ''Karthalo, ornatusque purpura et infulis sacerdotii'', στο ''Gerión'', n.º 19: 119-125, 2001, Πανεπιστήμιο της Μπολόνια. ISSN 0213-0181.

Κατηγορία:Ιστορία της Σαρδηνίας
Κατηγορία:Καρχηδόνιοι στρατηγοί
Διάλυση της Αγίας Ρωμαϊκής Αυτοκρατορίας

Η **διάλυση της [[Αγία Ρωμαϊκή Αυτοκρατορία|Αγίας Ρωμαϊκής Αυτοκρατορίας]]** έλαβε χώρα *[[de facto]]* στις 6 Αυγούστου 1806, όταν ο Αυτοκράτορας Φραγκίσκος Β΄ παραιτήθηκε του τίτλου του και απελευθέρωσε το σύνολο των αυτοκρατορικών κρατιδίων και αξιωματούχων από τους όρκους πίστης τους και τις υποχρεώσεις τους προς την Αυτοκρατορία. Αν και η παραίτηση θεωρείτο νόμιμη, η διάλυση των αυτοκρατορικών δεσμών δεν ήταν τέτοια, με αποτέλεσμα αρκετά κρατίδια να αρνούνται να αναγνωρίσουν το τέλος της Αυτοκρατορίας εκείνη την περίοδο.

## Παραπομπές


## Πηγές

*
*
*
*
*

Κατηγορία:Αγία Ρωμαϊκή Αυτοκρατορία
Κατηγορία:Ναπολεόντειοι Πόλεμοι
Κωνσταντίνος Καναβάκης

Ο **Κωνσταντίνος Καναβάκης** (Ιεράπετρα, 1929 - Μελίσσια Αττικής, 8 Μαΐου 2009), του Μύρωνα, ήταν Έλληνας πολιτικός, που υπηρέτησε ως βουλευτής Α΄ Πειραιά με το ΠΑΣΟΚ.

## Σταδιοδρομία
Σπούδασε Πολιτικές και Οικονομικές Επιστήμες στην αντίστοιχη σχολή του Πανεπιστημίου Αθηνών. 
Εργάστηκε ως υπάλληλος στη ΔΕΗ. Εγκαταστάθηκε από την γενέτειρά του Ιεράπετρα στον Πειραιά, όπου ασχολήθηκε με τα κοινά με επιτυχία. Κατήλθε υποψήφιος στις εκλογές του 1974 με το ΠΑΣΟΚ και συγκέντρωσε 897 ψήφους, χωρίς να εκλεγεί. Στη συνέχεια ασχολήθηκε με την Τοπική Αυτοδιοίκηση και εξελέγη πρόεδρος του Δημοτικού Συμβουλίου Πειραιά, υπηρετώντας από τον Ιανουάριο του 1977 ως τον Σεπτέμβριο του ίδιου χρόνου. Στην Α΄Πειραιά ήταν ξανά υποψήφιος το 1977 και πάλι χωρίς να εκλεγεί, αν και συγκέντρωσε 2.877 ψήφους.

Εξελέγη για πρώτη φορά βουλευτής Α΄ Πειραιά με το ΠΑΣΟΚ το 1981. Επανεξελέγη στις εκλογές του Ιουνίου του 1985

Ο Κωνσταντίνος Καναβάκης απεβίωσε στα Μελίσσια Αττικής στις 8 Μαΐου 2009 σε ηλικία 80 ετών.

## Παραπομπές


## Πηγές
* 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Πειραιά
Barrett XM109

Το Barrett XM109 είναι ένα πρωτότυπο αντι-υλικό τουφέκι, με θαλάμη για 25×59mm βομβιδίων και αναπτύχθηκε από την **Barrett Firearms Manufacturing**. Είχε σχεδιαστεί σύμφωνα με τις ανάγκες που διαπιστώθηκαν το 1994, και είναι ικανό να διατρήσει αλεξίσφαιρο γιλέκο και άλλο εξοπλισμό σε απόσταση 2 χιλιομέτρων (1,2 μίλια).

Τα Πρωτότυπα του XM109 υπήρχαν από τα τέλη της δεκαετίας του 1990 και οι μελέτες της αποτελεσματικότητάς του όπλου δημοσιεύτηκαν το 2002. 10 από αυτά τα πρωτότυπα είναι γνωστό ότι υπάρχουν από το 2004, και οι εκδόσεις XM109 και Barrett XM500 ήταν εντεταγμένες σε ένα ευρύτερο πρόγραμμα Αντι-Υλικών τυφεκίων του Κογκρέσου το 2006. Η τρέχουσα κατάσταση της έκδοσης XM109 δεν είναι σαφής είτε για την ακύρωση ή την έγκρισή του.

## Γενική εικόνα

Το XM109, ήταν αρχικά γνωστό ως *όπλο ελεύθερου σκοπευτή* και τώρα ονομάζεται *Αντι-Υλικό αυτογεμιζόμενο τουφέκι*, σχεδιασμένο κυρίως για πλήξη ελαφρών τεθωρακισμένων οχημάτων και παρόμοιων στόχων. Ο σχεδιασμός του χρησιμοποιεί το κάτω μέρος του κορμού του M82/M107, αλλά με ένα νέο άνω μέρος θαλάμης των 25&nbsp;mm. Το άνω μέρος του κορμού των τυφεκίων Μ82 μπορεί να αντικατασταθεί με αυτό του XM109 και να μετατραπεί σε ένα πλήρως λειτουργικό τουφέκι XM109.

Το φυσίγγιο 25×59mm που χρησιμοποιείται στην έκδοση XM109 είναι το ίδιο με εκείνο που αναπτύχθηκε αρχικά για την ακυρωθείσα έκδοση XM307. Όπως και με το XM307, το XM109 μπορεί να αναδιαμορφωθεί σε *.50 BMG* από την εναλλαγή του άνω μέρους του M107.

Η έκδοση XM109 προσφέρει μεγαλύτερο εύρος και μικρότερο συνολικό μήκος από τα προηγούμενα συστήματα M82/M107, καθώς και δυνητικά μεγαλύτερη δύναμη στον κάλυκα 25×59mm πάνω ακόμα και το Mk 211 .50 BMG. Ωστόσο, η μικρή προώθηση και το βαρύ βλήμα οδήγησαν σε απαράδεκτα υψηλή ανάκρουση λόγω του περιορισμού αποτελεσματικότητας του φλογοκρύπτη του όπλου, με μια δύναμη ανάκρουσης πάνω από 60&nbsp;ft/lb σε σύγκριση με τα 36 του M107. Από το 2004, ένας από τους στόχους του έργου ήταν η μείωση της ανάκρουσης του όπλου.

## Άλλα χαρακτηριστικά

* M1913 ράγα σκοπευτικών
* BORS βαλλιστικός υπολογιστής
* Υποδοχή monopod
* Αποσπώμενος φλογοκρύπτης και καταστολέας
* Αποσπώμενος δίποδας και λαβή μεταφοράς

## Δείτε επίσης
*Barrett M95
*Barrett XM500
*Barrett M82

## Παραπομπές


## Εξωτερικοί σύνδεσμοι
*Official Website of Barrett Firearms Company
*An image of the XM109, *[[Popular Mechanics]]*
*GlobalSecurity.org - M109 Anti-Materiel Payload Rifle (AMPR)
*DTIC Briefing on XM109

Κατηγορία:Τυφέκια